
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2025. gada 1. aprīļa noteikumos Nr. 213 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Mākslīgo mitrāju izveide""" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2025. gada 1. aprīļa noteikumos Nr. 213 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Mākslīgo mitrāju izveide"" (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5. panta ceturto un septīto daļu.
1.2. Mērķis
Mērķa apraksts
Izdarīt grozījumus 2025. gada 1. aprīļa noteikumos Nr. 213 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Mākslīgo mitrāju izveide"" (turpmāk – noteikumi Nr. 213), lai novērstu pirmajā projektu pieteikumu kārtā līdz šim konstatētās nepilnības un Lauku atbalsta dienests varētu turpmāk nodrošināt korektu un caurskatāmu atbalsta administrēšanu, ievērojot labas finanšu pārvaldības principus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
No 2025. gada 15. maija līdz 2026. gada 30. jūnijam Lauku atbalsta dienests (turpmāk – LAD) ir izsludinājis projektu iesniegumu pieņemšanu Eiropas Lauksaimniecības fonda lauku attīstībai (turpmāk - ELFLA) un Kopējās lauksaimniecības politikas stratēģiskā plāna 2023.-2027. gadam (turpmāk – KLP SP) intervencē LA 4.5. "Mākslīgo mitrāju izveide" saskaņā ar Ministru kabineta 2023. gada 7. marta noteikumiem Nr. 113 "Valsts un Eiropas Savienības atbalsta piešķiršanas, administrēšanas un uzraudzības vispārējā kārtība lauku un zivsaimniecības attīstībai" un noteikumiem Nr. 213 atklātu projektu iesniegumu konkursu veidā 2023.-2027. gada plānošanas periodam. Tā ietvaros tika saņemti vairāki projektu pieteikumi, kurus vērtējot tika secināts, ka ir nepieciešami precizējumi noteikumu Nr. 213 redakcijā, lai ievērojot labas finanšu pārvaldības principus nodrošinātu korektu un caurskatāmu atbalsta administrēšanu.
Problēmas un risinājumi
Problēmas apraksts
LAD ir konstatējis, ka noteikumu Nr. 213
1) 10. punkts ir jāsvītro, jo Būvniecības informācijas sistēmā (turpmāk – BIS), kurā notiek visa būvniecības procesa elektroniska pārvaldība, vēl nav veiktas nepieciešamās izmaiņas, lai tajā varētu norādīt būvniecības mērķi "mākslīgā mitrāja pārbūve, atjaunošana vai izbūve". BIS joprojām pieejams mērķis "meliorācijas sistēmas pārbūve, atjaunošana vai izbūve", kas pirmšķietami ir pretrunā ar patreizējo noteikumu Nr. 213 10. punkta redakciju. Vienlaikus, 28. punkts ir jāpapildina ar jaunu apakšpunktu, nosakot, ka izdevumi, kas saistīti ar meliorācijas sistēmas pārbūvi, atjaunošanu vai izbūvi ir neattiecināmie izdevumi, tādējādi saglabājot intervences mērķi;
2) redakcija būtu jāpapildina ar konkrētu būvprojekta sagatavošanas termiņu, lai nodrošinātu prognozējamu, caurskatāmu un vienveidīgu projektu īstenošanas procesu. Precīzs termiņš novērš situācijas, kurās atbalsta pretendenti un iesaistītās institūcijas interpretē termiņus atšķirīgi, kas var radīt kavēšanos, administratīvus strīdus un risku neatbilstošiem izdevumiem;
3) redakcija būtu jāpapildina arī ar nosacījumiem, nosakot kuros gadījumos ir attiecināms arī atbalsta pretendenta paša darbs būvdarbu veikšanai, ja tam ir atbilstoša meliorācijas būvdarbu kvalifikācija, lai nodrošinātu, ka būvdarbi hidromeliorācijas jomā tiek veikti profesionāli, kvalitatīvi un atbilstoši normatīvajām prasībām. Skaidra prasība par kvalificēta būvdarbu vadītāja un būvuzrauga piesaisti novērš risku, ka darbi tiek veikti bez profesionālas uzraudzības, kas var radīt tehniskas kļūdas, neatbilstības un būtisku ietekmi ne tikai uz mākslīgā mitrāja, bet arī uz meliorācijas sistēmu funkcionēšanu. Šāds precizējums nodrošina vienlīdzīgu pieeju visiem pretendentiem un samazina administratīvos un tehniskos riskus projekta īstenošanas laikā;
4) 23.4.3. apakšpunktā ir nepieciešams iekļaut piemērus augiem, kas atbilstu intervences mērķim t.i. kādi augi primāri audzējami mākslīgajā mitrājā ūdens kvalitātes uzlabošanai. Šobrīd nav skaidri izprotams vai ir atļauta tikai vienas sugas augu izvēlē vai jāievēro dažādība. Nav skaidrs, vai ir atļauti dažādi krāšņumaugi, piemēram, ūdensrozes. Kā atzīst mākslīgo mitrāju eksperti, mākslīgajā mitrājā ūdens kvalitātes uzlabošanai nav obligāti jāstāda tikai niedres vai grīšļi, tomēr praksē visefektīvākie ir tieši tādi augi, kas ar saknēm turas substrātā (piemēram, niedres, grīšļi, meldri, vilkvālītes), jo to sakņu sistēma substrātā nodrošina labu vidi mikroorganismiem, kas veic galveno ūdens attīrīšanas procesu. Ūdens augus ar peldošām lapām, piemēram, ūdensrozes, var izmantot kā papildinājumu, jo tie palīdz uzņemt barības vielas (veģetācijas sezonā) un noēno ūdens virsmu, bet parasti tie vieni paši nenodrošina tik efektīvu attīrīšanu kā niedres. Var arī abu veidu augus kombinēt.
Latvijas klimatiskajos apstākļos izvēlas parastās niedres (Phragmites Australis), jo tās pilnvērtīgi aug, vairojas un izspiež citas augu sugas. Tādējādi nav nepieciešama speciāla apsaimniekošana. Virszemes plūsmas mākslīgajos mitrājos var izmantot vilkuvāles (Typha Species), kalmes (Acorus calamus) un citus mitrumu mīlošus augus. Atkarībā no augu sugas veģetācijai ir atšķirīga dažādu piesārņojošo elementu uzņemšanas spēja, ko augi izmanto augšanai. Specifiska notekūdeņu satura gadījumā var pielāgot augu sugu, kas fitoremidiācijas ceļā veicinās nevēlamā elementa papildu attīrīšanu. Veģetāciju mitrājā var pielāgot arī ainaviskajām prasībām un izvēlēties ziedošus, krāsainus, daudzveidīgus vai pat eksotiskus augus, taču tādā gadījumā jārēķinās ar kopšanas nosacījumiem ekspluatācijas laikā.
Augus būvniecības laikā var mērķtiecīgi stādīt, tādējādi iegūstot optimālo noklājumu un izvēlēto augu sugu. Otra pieeja ir ļaut veģetācijai patstāvīgi attīstīties mitrāja ekspluatācijas laikā, tādējādi augi paši iesēsies un ieaugs. Bet šajā gadījumā jārēķinās, ka apaugums veidosies tikai seklākajās mitrāja zonās (pie krastiem un līdz 0.7m ūdens dziļumam) un ilgākā laika periodā, un to veidos tuvumā dabā sastopamās augu sugas. Tātad no atbalsta kontroles viedokļa, būtu svarīgi pēcuzraudzības laikā konstatēt vismaz reti stādītus vai ieaugušus ūdensaugus (niedru vai citu), kas garantēs augu izplatību vienas sezonas laikā.
5) 29. punkts ir jāpapildina ar nosacījumu, ka avansu var saņemt bez kredītiestādes garantijas.
Risinājuma apraksts
Lai atrisinātu konstatētās problēmas, ar noteikumu projekta
1) 1. punktu tiek svītrots noteikumu Nr. 213 10. punkts;
2) 2. punktu tiek papildināti noteikumi Nr. 213 ar 16.1 punktu, kas nosaka būvprojekta sagatavošanas termiņu;
3) 3. punktu tiek papildināti noteikumi Nr. 213 ar 16.2 punktu, kas nosaka, ka intervences īstenošanas ietvaros būvdarbus var veikt pats atbalsta pretendents, ja tam ir iegūta attiecīga kvalifikācija, un tas vienlaikus nodrošina, ka būvniecības procesam ir piesaistīts būvdarbu vadītājs un būvuzraugs ar  kvalifikāciju un sertifikāciju hidromeliorācijas jomā, par ko tiek informēts Lauku atbalsta dienest vienlaikus ar projekta pieteikuma iesniegšanu;
4) 4. punktu tiek grozīts noteikumu Nr. 213 23.4.3. apakšpunkts, to izsakot jaunā redakcijā, lai esošo redakciju papildinātu, ka veģetācijai, ko veido dabiski vai reti stādīti ūdensaugi, vienlaikus nodrošinot, ka tie ir no dažādām tādu augu sugām kā, piemēram niedres, vilkuvāles, meldi, kalmes vai citi mitrumu mīloši augi, tostarp ūdensrozes vai tādus augus, kas fitoremidiācijas ceļā veicina nevēlamā elementa papildu attīrīšanu;
5) 5. punktu tiek papildināti noteikumi Nr. 213 ar 28.11. apakšpunktu, kas nosaka, ka izdevumi, kas saistīti ar meliorācijas sistēmas pārbūvi, atjaunošanu vai izbūvi nav attiecināmi;
6) 6. punktu tiek grozīts noteikumu Nr. 213 29. punkts, to izsakot jaunā redakcijā, to faktiski papildinot ar atbalsta pretendentam labvēlīgāku normu, proti, ka avansu var saņemt bez kredītiestādes garantijas.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Atbalsta pretendents
Ietekmes apraksts
Ar intervences īstenošanu tiks veicināta mākslīgo mitrāju būvniecība. Administratīvā sloga novērtējums fiziskām personām jau iepriekš dots noteikumu Nr. 213 anotācijā. Kopējais potenciālais pretendentu skaits netiks ietekmēts.
Juridiskās personas
Atbalsta pretendents
Ietekmes apraksts
Ar intervences īstenošanu tiks veicināta mākslīgo mitrāju būvniecība. Administratīvā sloga novērtējums fiziskām personām jau iepriekš dots noteikumu Nr. 213 anotācijā. Kopējais potenciālais pretendentu skaits netiks ietekmēts.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Lauku atbalsta dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Tiesību akts publicēts publiskajai apspriešanai no 21.04.2026. līdz 27.04.2026. Saite pieejama šeit: 
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Lauku atbalsta dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Jā
Apraksts
Atbalsta maksājumi tiek piešķirti par paaugstinātu prasību izpildi, kopumā sniedzot tiešu ieguldījumu negatīvās ietekmes uz vidi mazināšanā, t. i., ūdens piesārņojuma mazināšanā un bioloģiskās daudzveidības saglabāšanā. Sniegtais atbalsts veicinās mākslīgo mitrāju ierīkošanu, tā samazinot lauksaimnieciskās darbības radīto biogēno elementu noplūdi no lauksaimniecībā izmantotajām platībām.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

